Ο **Ρέιμοντ Νιλ «Ρέι» Κλέμενς** (*Raymond Neal "Ray" Clemence* , 5 Αυγούστου 1948 – 15 Νοεμβρίου 2020) ήταν Βρετανός διεθνής ποδοσφαιριστής που αγωνιζόταν ως τερματοφύλακας και προπονητής ποδοσφαίρου. Ένας από τους καλύτερους Άγγλους στη θέση του όλων των εποχών ήταν ο δεύτερος ποδοσφαιριστής που ξεπέρασε τους 1.200 επίσημους αγώνες στην καριέρα του.

Βιογραφία
---------

Στα πρώτα χρόνια της ζωής του έμαθε τα βασικά του ποδοσφαίρου στη Νοτς Κάουντι.
Το 1967, ήταν 19 ετών και έπαιζε ποδόσφαιρο ήδη, φορώντας τη φανέλα της Σκάνθορπ Γιουνάιτεντ. Στην αρχή της ενασχόλησής του με το άθλημα δεν φανταζόταν ότι θα έκανε καριέρα αγωνιζόμενος τερματοφύλακας. Έπαιζε αρχικά στην επίθεση και σταδιακά γύρισε προς το κέντρο και την άμυνα, μέχρι που μια μέρα ο γυμναστής του σχολείου του, ψάχνοντας να βρει τερματοφύλακα, τον δοκίμασε στη θέση.

Όμως η επιτυχία του τον οδήγησε στην ανερχόμενη δύναμη του αγγλικού ποδοσφαιρου, τη Λίβερπουλ του Μπιλ Σάνκλι με την όποια κατέκτησε 19 τίτλους.
Ήταν μέλος της σπουδαίας ομάδας της Λίβερπουλ κατά τη δεκαετία του 1970, Στη σεζόν 1970–71, δέχτηκε 22 γκολ σε 41 αγώνες της πρώτης κατηγορίας, ένα ρεκόρ το οποίο ξεπέρασε το 1978–79 όταν δέχθηκε μόλις 16 γκολ.
Κέρδισε τρία Ευρωπαϊκά Κύπελλα Πρωταθλητριών, πέντε τίτλους πρωταθλητή Αγγλίας, δύο Κύπελλα ΟΥΕΦΑ, ένα Σούπερ Καπ (διηπειρωτικό), ένα Κύπελλο Αγγλίας (FA Cup) και ένα Κύπελλο Λιγκ, όλα με την Λίβερπουλ (στην οποία έπαιξε από το 1967 έως το 1981), με την τελευταία από τις 665 εμφανίσεις του με αυτήν να πραγματοποιείται στον νικηφόρο τελικό του  Κυπέλλου Πρωταθλητριών Ευρώπης του 1981.  Υπήρξε ακόμη, μέλος της  Τότεναμ (1981–1988), όταν έφυγε από το Λίβερπουλ. Και εκεί γνώρισε επιτυχίες όπως το ένα Κύπελλο Αγγλίας (1982) και το Κύπελλο ΟΥΕΦΑ 1983–84. Με 1.260 επίσημους αγώνες, ο Κλέμενς είναι στους τέσσερις κορυφαίους ποδοσφαιριστές όλων των εποχών στην κατηγορία αυτή. Σε αγώνες πρωταθλήματος πρώτης κατηγορίας συμμετείχε σε 712, στους δέκα πρώτους όλων των εποχών.

Με την εθνική ομάδα της χώρας του, ο Κλέμενς έκανε ντεμπούτο το 1972, σε αγώνα των προκριματικών του Παγκοσμίου Κυπέλλου του 1974 με την Ουαλία. Συνολικά χρίστηκε 61 φορές διεθνής και φόρεσε το περιβραχιόνιο του αρχηγού, σε ένα φιλικό με τη  Βραζιλία το 1981. Η διεθνής του καριέρα θα βρεθεί σε μια μακροχρόνια μονομαχία με τον συνομήλικό του Πίτερ Σίλτον. Συμμετείχε στην τελική φάση του Ευρωπαϊκού Πρωταθλήματος του 1980 και του Παγκόσμιο Κύπελλο του 1982, δεν κατάφερε όμως να γευτεί κάποια αξιοσημείωτη επιτυχία.

Μετά το πέρας της αγωνιστικής του καριέρας εργάσθηκε στα τμήματα υποδομών της Εθνικής ομάδας της Αγγλίας ως προπονητής των τερματοφύλακάκων για 17 χρόνια, ενώ είχε προηγηθεί σύντομη σταδιοδρομία στους συλλόγους Τότεναμ και Μπάρνετ ΦΚ.

Τίτλοι
------

**Λίβερπουλ**

* Πρωτάθλημα Αγγλίας (5) : 1972–73 , 1975–76 , 1976–77 , 1978–79 , 1979–80
* Κύπελλο FA : 1973-74
* Κύπελλο Λιγκ : 1980–81
* FA Charity Shield (5): 1974 , 1976 , 1977 , 1979 , 1980
* Ευρωπαϊκό Κύπελλο Πρωταθλητριών (3) : 1976–77 , 1977–78 , 1980–81
* Κύπελλο UEFA (2) : 1972–73 , 1975–76
* Ευρωπαϊκό Σούπερ Κύπελλο : 1977

**Τότεναμ**

* Κύπελλο FA : 1981-82
* FA Charity Shield : 1981 (κοινόχρηστο)
* Κύπελλο UEFA : 1983-84

Δείτε επίσης
------------

* Κατάλογος ποδοσφαιριστών ανδρών με τις περισσότερες επίσημες εμφανίσεις

Παραπομπές
----------

1. ↑  «Banks to Clemence, Shilton to Seaman – England's greatest goalkeepers». Αρχειοθετήθηκε από το πρωτότυπο στις 17 Ιανουαρίου 2021. Ανακτήθηκε στις 17 Νοεμβρίου 2020.
2. ↑  «Thousand Matches». Αρχειοθετήθηκε από το πρωτότυπο στις 25 Δεκεμβρίου 2022. Ανακτήθηκε στις 25 Δεκεμβρίου 2022.
3. 1 2  «Πέθανε ο θρύλος του αγγλικού ποδοσφαίρου, Ρέι Κλέμενς». Ανακτήθηκε στις 18 Νοεμβρίου 2020.
4. ↑  «GOALKEEPING GREATS». Αρχειοθετήθηκε από το πρωτότυπο στις 21 Φεβρουαρίου 2020. Ανακτήθηκε στις 21 Φεβρουαρίου 2021.
5. 1 2  «Ο Ρέι Κλέμενς δεν ήθελε να γίνει τερματοφύλακας και έγινε θρύλος». Ανακτήθηκε στις 17 Νοεμβρίου 2020.
6. ↑  «As 16 Maiores Seleções do Imortais!». Αρχειοθετήθηκε από το πρωτότυπο στις 16 Μαΐου 2022. Ανακτήθηκε στις 16 Μαΐου 2022.
7. ↑  «PLAYERS - RAY CLEMENCE». Ανακτήθηκε στις 18 Νοεμβρίου 2020.
8. ↑  «LFC : Ray Clemence». Ανακτήθηκε στις 18 Νοεμβρίου 2020.
9. ↑  «Thousand Matches - Raymond Clemence - Additional Data». Αρχειοθετήθηκε από το πρωτότυπο στις 25 Δεκεμβρίου 2022. Ανακτήθηκε στις 25 Δεκεμβρίου 2022.
10. ↑  «IFFHS WORLD RANKINGS - MOST LEAGUE GAMES». Ανακτήθηκε στις 29 Μαΐου 2022.
11. ↑  «Ray Clemence: From deckchair attendant to Liverpool's greatest goalkeeper». Ανακτήθηκε στις 18 Νοεμβρίου 2020.
12. ↑  ««Έφυγε» ο θρυλικός Ρέι Κλέμενς». Ανακτήθηκε στις 17 Νοεμβρίου 2020.
13. ↑  «FORMER ENGLAND GOALKEEPER AND FA STAFF MEMBER RAY CLEMENCE PASSES AWAY». Ανακτήθηκε στις 18 Νοεμβρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρέι Κλέμενς** |

* Ρέι Κλέμενς στη FIFA (αρχειοθετημένος) (Αγγλικά)Edit on Wikidata

* Ρέι Κλέμενς στην UEFA (Αγγλικά)Edit on Wikidata

* Ρέι Κλέμενς's προφίλ παίκτη στο National-Football-Teams.comEdit on Wikidata

* Ρέι Κλέμενς στην IMDb (Αγγλικά)Edit on Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1879160606863016300000
* GND: 1221531409

 |

 |